
Vilkaviškis

Projekto pavadinimas	Dėl Vilkaviškio rajono savivaldybės atliekų tvarkymo taisyklių patvirtinimo
Projekto iniciatorius 		Vilkaviškio rajono savivaldybės meras.
Projekto rengimą paskatinusios priežastys	LR atliekų tvarkymo įstatymo pakeitimai.
Projekto tikslai ir uždaviniai	Šio tarybos sprendimo projekto tikslas – atnaujinti Vilkaviškio rajono savivaldybės atliekų tvarkymo taisykles. 
Šiuo metu esantis teisinis reglamentavimas	Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 28 punktu: (28) taisyklių, už kurių pažeidimą atsiranda administracinė atsakomybė, ir kitų taisyklių tvirtinimas;)>, Lietuvos Respublikos atliekų tvarkymo įstatymo 31 straipsnio 1 dalimi: (Savivaldybių tarybos turi patvirtinti taisykles, kuriomis reglamentuojamas savivaldybės komunalinių atliekų tvarkymo sistemos organizavimas, komunalinių atliekų tvarkymo paslaugų teikimas ir užtikrinama, kad šios paslaugos atitiktų teisės aktuose, reguliuojančiuose aplinkosaugos ir visuomenės sveikatos saugos sritis, nustatytus reikalavimus ir savivaldybių bei regioninių atliekų prevencijos ir tvarkymo planų įgyvendinimą nustatančias komunalinių atliekų ir kitų buityje susidarančių atliekų tvarkymo sąlygas.), Lietuvos Respublikos viešojo administravimo įstatymo 16 straipsnio (Administracinio sprendimo pripažinimas netekusiu galios) 1 dalies (Viešojo administravimo subjektas gali pripažinti netekusiu galios savo arba įstatymų nustatytais atvejais žemesnio pagal pavaldumą viešojo administravimo subjekto priimtą:) 2 punktu (teisėtą administracinį sprendimą, jeigu administracinio sprendimo pripažinimas netekusiu galios yra leidžiamas pagal kitus įstatymus arba jeigu administracinis sprendimas yra sąlyginis ir per nustatytą laikotarpį asmuo nustatytų sąlygų neįvykdo.) ir 3 dalimi (Savivaldybių atliekų tvarkymo taisyklės turi būti paskelbtos Teisės aktų registre ir savivaldybių interneto svetainėse.).
Siūlomos teisinio reguliavimo nuostatos, laukiami rezultatai	Sprendimo projektas parengtas siekiant užtikrinti Savivaldybės atliekų tvarkymo taisyklių atitikimą nacionaliniams teisės aktams. Pasikeitus komunalinių atliekų tvarkymo teisiniam reguliavimui, Savivaldybės atliekų tvarkymo taisyklėse patikslinamos sąvokos, plačiau perskirstomos administravimo funkcijos, taip pat numatoma, kad  Vilkaviškio  ir Kybartų miestų gyventojai turi atskirti maisto atliekas nuo kitų komunalinių atliekų bei jas rinkti ir rūšiuoti į tam skirtus konteinerius bei kiti patikslinimai dėl atliekų tvarkymo reikalavimų.  
Kiti sprendimui priimti reikalingi pagrindimai (skaičiavimai ar paaiškinimai)	Nėra.
Lėšų poreikis ir šaltiniai sprendimui įgyvendinti	Nenumatoma.
Projekto rengimo metu gauti vertinimai ir išvados	Netaikoma.
Projektas suderintas su		Administracijos direktoriumi Vitu Gavėnu, Mero patarėju Kaziu Kiaulakiu, Bendrojo skyriaus vyriausiąja kalbos specialiste Ilona Vitkauskaite, Juridinio skyriaus vyriausiąja specialiste Rita Košubiene.
Projekto rengėjas		UAB Marijampolės apskrities atliekų tvarkymo centras, Ekologas (vyriausiasis specialistas) Darius Bunikis.
Projekto pristatytojas (pranešėjas)	Ekologas (vyriausiasis specialistas) Darius Bunikis.
Priimto sprendimo vykdytojai	UAB Marijampolės apskrities atliekų tvarkymo centras, Vilkaviškio rajono savivaldybės administracija, seniūnijos.
Lydimieji (pridedami) dokumentai	1.	Aiškinamasis raštas.	2.	Antikorupcinio vertinimo pažyma.	3.	UAB Marijampolės apskrities atliekų tvarkymo centro 2026-04-29 raštas Nr. (1.11)SD-202 „Dėl atliekų tvarkymo taisyklių“.



Ekologas (vyriausiasis specialistas)                                                                           Darius Bunikis

